ཀྲུང་དབྱང་རླུང་འཕྲིན་ལས་ཁུངས་ནས་སྤེལ་བའི་གནས་ཚུལ།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་ཞི་ཅིན་ཕིང་སྤྱི་ཚེས་༡༢ཉིན་གྱི་སྔ་དྲོ་སྐབས་བཅུ་གསུམ་པའི་རྒྱལ་ཡོངས་མི་དམངས་འཐུས་ཚོགས་ཀྱི་གྲོས་ཚོགས་ཐེངས་དང་པོར་ཞུགས་མཁན་བཅིངས་འགྲོལ་དམག་དང་དྲག་ཆས་ཉེན་རྟོག་དཔུང་སྡེའི་འཐུས་མི་ཚོགས་པའི་ཚང་འཛོམས་གྲོས་ཚོགས་ལ་ཞུགས་སྐབས།དམག་དམངས་མཉམ་འདྲེས་གོང་འཕེལ་གཏོང་བའི་འཐབ་ཇུས་ནི་གཞི་གཅིག་ཅན་གྱི་རྒྱལ་ཁབ་ཀྱི་འཐབ་ཇུས་མ་ལག་དང་ནུས་པ་འཛུགས་སྐྱོང་བྱེད་པའི་ལྡོག་མེད་ཀྱི་གདམ་ག་ཡིན་ལ།དུས་རབས་གསར་པའི་ཏང་གི་སྟོབས་ཆེའི་དམག་དཔུང་འཛུགས་སྐྱོང་དམིགས་འབེན་མངོན་འགྱུར་བྱེད་པའི་ལྡོག་མེད་གདམ་ག་ཡང་ཡིན་པས།འཐབ་ཇུས་ཀྱིས་ཁྲིད་སྟོན་བྱེད་རྒྱུ་དང་།བསྒྱུར་བཅོས་གསར་གཏོད།དམག་དཔུང་དང་ས་གནས་མཉམ་སྡེབ།ལས་འགན་དོན་འཁྱོལ་བཅས་བྱེད་རྒྱུར་ཤུགས་སྣོན་རྒྱབ་ནས།དུས་རབས་གསར་པའི་དམག་དམངས་མཉམ་འདྲེས་གོང་འཕེལ་གཏིང་ཟབ་འགྲོ་བའི་རྣམ་པ་གསར་པ་གཏོད་པ་དང་།ཀྲུང་གོའི་ཕུགས་འདུན་དང་དམག་དཔུང་སྟོབས་ཆེའི་ཕུགས་འདུན་མངོན་འགྱུར་ཡོང་བར་སྒུལ་ཤུགས་དང་འཐབ་ཇུས་ཀྱི་འདེགས་སྐྱོར་སྟོབས་ཆེན་མཁོ་འདོན་བྱེད་དགོས་ཞེས་ནན་སྟོན་གནང་ཡོད་པ་རེད།